**VZOR**

**Zmluva o prístupe do distribučnej siete a distribúcii plynu**

**č. Z/BTS/DTPR/.../202.**

uzatvorená v súlade so zákonom č. 251/2012 Z. z. o energetike a zmene a doplnení niektorých zákonov a vyhlášky Úradu pre reguláciu sieťových odvetví č. 208/2023 Z. z., ktorou sa ustanovujú pravidlá pre fungovanie vnútorného trhu s plynom, obsahové náležitosti prevádzkového poriadku prevádzkovateľa siete a prevádzkovateľa zásobníka a rozsah obchodných podmienok, ktoré sú súčasťou prevádzkového poriadku prevádzkovateľa siete

medzi

**Prevádzkovateľ distribučnej siete**

Obchodné meno: **Letisko M.R. Štefánika – Airport Bratislava, a.s. (BTS)**

Právna forma: akciová spoločnosť

Sídlo: Letisko M.R. Štefánika, 823 11 Bratislava 21

Korešpondenčná adresa: Letisko M.R. Štefánika, P.O.BOX 160, 823 11 Bratislava 216

IČO: 35 884 916

Osoba oprávnená konať: [**·**] - predseda predstavenstva a generálny riaditeľ

[**·**] - člen predstavenstva

Bankové spojenie: Slovenská sporiteľňa, a.s.

IBAN: SK94 0900 0000 0050 3163 4885

SWIFT/BIC:                               GIBASKBX

IČ DPH: SK2021812683

Zapísaná: v obchodnom registri Mestského súdu Bratislava III,

Oddiel: Sa, Vložka č. 3327/B

(ďalej len **„PDS“**)

**a**

**Dodávateľ**

Názov:  **[·]**

Právna forma:[**·**]

Sídlo: [**·**]

IČO: [**·**]

Osoba oprávnená konať: [**·**]

IČ DPH: [**·**]

DIČ: [**·**]

Bankové spojenie: [**·**]

BIC: [**·**]

IBAN: [**·**]

Zapísaná: v obchodnom registri [**·**] súdu [**·**],

Oddiel: [**·**], Vložka č. [**·**]

(ďalej len **„dodávateľ"**)

(dodávateľ a PDS ďalej v texte označení ako „**zmluvné strany“** alebo jednotlivo **„zmluvná strana“)**

**Článok 1**

**Preambula**

* 1. Zmluvné strany sa rozhodli, berúc do úvahy ich spoločné ciele a záujmy, realizujúc ich obojstranne dohodnuté podmienky, že uzatvárajú túto Zmluvu o prístupe do distribučnej siete a distribúcii plynu prevádzkovateľom distribučnej sieteč. Z/BTS/DTPR/.../202. (ďalej len „**zmluva**“) v súlade so zákonom č. 251/2012 Z. z. o energetike a o zmene a doplnení niektorých zákonov v znení neskorších predpisov (ďalej len „**zákon o energetike**“) a vyhlášky Úradu pre reguláciu sieťových odvetví č. 208/2023 Z. z., ktorou sa ustanovujú pravidlá pre fungovanie vnútorného trhu s plynom, obsahové náležitosti prevádzkového poriadku prevádzkovateľa siete a prevádzkovateľa zásobníka a rozsah obchodných podmienok, ktoré sú súčasťou prevádzkového poriadku prevádzkovateľa siete (ďalej len „**pravidlá trhu**“).

* 1. Dodávateľ je zároveň povinný oboznámiť sa s Prevádzkovým poriadkom prevádzkovateľa distribučnej siete Letisko M. R. Štefánika – Airport Bratislava, a. s. (BTS) v znení schválenom Úradom pre reguláciu sieťových odvetví (ďalej len „**prevádzkový poriadok**“), ktorý je zverejnený na webovom sídle PDS vrátane jeho prípadných zmien a doplnení, a ktorý je pre zmluvné strany záväzný s výnimkou ustanovení, ktoré si zmluvné strany dohodli odlišne od úpravy v prevádzkovom poriadku.

1.3. Zmluvné strany zároveň prehlasujú, že sa dohodli v zmysle zásad zmluvnej slobody a zmluvnej voľnosti, rovnakého postavenia zmluvných strán na tejto zmluve a jej obsahu.

* 1. Zmluvné strany týmto prehlasujú, že im nie sú známe žiadne prekážky, ktoré by bránili uzavretiu tejto zmluvy.

**Článok 2**

**Predmet zmluvy**

2.1. PDS prevádzkuje distribučnú sieť v súlade s príslušnými všeobecne záväznými právnymi predpismi, prevádzkovým poriadkom a svojimi obchodnými podmienkami a technickými podmienkami.

2.2. Dodávateľ je dodávateľom plynu pre koncových odberateľov plynu, ktorých odberné miesta sú pripojené do distribučnej siete PDS, pre ktorých z dôvodu uskutočňovania dodávok plynu požiadalo dodávateľa o pridelenie distribučnej kapacity zo strany PDS, a ktoré sú špecifikované v Prílohe č. 1 zmluvy „Identifikácia a špecifikácia odberných miest dodávateľových odberateľov“, ktorá tvorí neoddeliteľnú súčasť tejto zmluvy.

2.3. S ohľadom na znenie bodu 2.1. a 2.2. tohto článku zmluvy sa PDS zaväzuje uskutočňovať pre dodávateľa

a) distribúciu plynu zo súhrnného vstupného bodu do výstupného bodu počas celého zmluvného obdobia trvania distribúcie plynu do výšky dohodnutej dennej distribučnej kapacity, pričom PDS nezodpovedá za škody vzniknuté v dôsledku poruchy alebo odpojenia plynového zariadenia, ktoré nadväzuje na výstupný bod a ktoré nie je PDS oprávnený prevádzkovať; akékoľvek straty distribuovaného zemného plynu, ktoré nastanú medzi súhrnným vstupným bodom a výstupnými bodmi distribučnej siete bude v plnej miere znášať PDS;

b) služby spojené s distribúciou plynu, najmä

1. zaznamenávať denné odpočty odberu plynu na výstupnom (-ných) bode (-och) z  distribučnej siete a dodať odpočty za predchádzajúci mesiac tretí pracovný deň nasledujúceho mesiaca tak, aby bola zrejmá spotreba plynu v jednotlivých odberných miestach za každý deň príslušného mesiaca, namerané množstvo plynu dodávať v objemových jednotkách (m3) – metre kubické, poskytnúť informáciu, či ide o prepočítané m3 v zmysle vyhlášky Ministerstva hospodárstva SR č. 269/2012 Z. z., ktorou sa ustanovujú podrobnosti o zásadách prepočtu objemových jednotiek množstva na energiu a podmienky, za ktorých sa vykonáva určenie objemu plynu a spaľovacieho tepla objemového (objemové prepočítacie číslo) alebo neprepočítané (m3),

2. overiť nahlásený stav určeného meradla v prípade reklamácie vykonaného odpočtu,

3. predkladať informáciu o dennej hodnote spaľovacieho tepla objemového (STO) v prípade, ak pre lokálnu distribučnú sieť bude iná hodnota STO ako zverejňuje SPP-distribúcia, a. s.; denné hodnoty musia byť doručené /zverejnené do nasledujúceho dňa do 12:00 hod.;

4. montáž určeného meradla v prípade nového odberného miesta alebo demontáž určeného meradla v prípade ukončenia dodávky do odberného miesta,

5. overiť v súlade so zákonom č. 142/2000 Z. z. o metrológii a o zmene a doplnení niektorých zákonov v znení neskorších predpisov funkčnosť určeného meradla na základe žiadosti dodávateľa, a to najmä v prípade pochybností užívateľa o správnosti merania alebo ak užívateľ zistí chybu na určenom meradle,

6. prerušenie/obmedzenie distribúcie plynu a následné obnovenie distribúcie plynu na základe žiadosti dodávateľa alebo iného užívateľa distribučnej siete.

**Článok 3**

**Práva a povinnosti zmluvných strán**

3.1. PDS je povinný

a) vykonávať distribúciu plynu a riadne a včas uskutočňovať služby spojené s distribúciou plynu,

b) distribuovať plyn, ktorý prebral od prevádzkovateľa nadradenej distribučnej siete s príslušnými fyzikálnymi a chemickými parametrami, stanovenými v technických podmienkach prevádzkovateľa nadradenej distribučnej siete (SPP - Distribúcia, a.s.), pričom plyn následne dodávaný do vstupného bodu distribučnej siete PDS a odovzdávaný vo výstupných bodoch z distribučnej siete PDS musí spĺňať fyzikálne a chemické parametre stanovené v technických podmienkach PDS,

c) dodržiavať tlakové úrovne v miestach, kde PDS odovzdáva plyn z distribučnej siete do výstupných bodov, pričom plyn dodaný vo vstupnom bode do distribučnej siete a plyn odovzdaný do výstupných bodov z distribučnej siete musí zodpovedať tlakovým úrovniam stanoveným v technických podmienkach PDS,

d) pri plnení predmetu tejto zmluvy postupovať s odbornou starostlivosťou v súlade s príslušnými všeobecne záväznými právnymi predpismi a platným prevádzkovým poriadkom,

e) poskytnúť dodávateľovi súčinnosť potrebnú pre vykonávanie dodávok plynu do odberných miest dodávateľa, pripojených do distribučnej siete PDS,

f) zachovávať mlčanlivosť o skutočnostiach, získaných od dodávateľa počas trvania zmluvy, a to po dobu 5 rokov od ukončenia zmluvného vzťahu,

g) plniť povinnosti súvisiace s dodržiavaním štandardov kvality v zmysle príslušného všeobecne záväzného právneho predpisu a platného prevádzkového poriadku,

h) dodržiavať ďalšie povinnosti v zmysle príslušných všeobecne záväzných právnych predpisov a platného prevádzkového poriadku.

3.2. PDS má právo

a) odmietnuť distribuovať plyn v prípade, ak užívateľ distribučnej siete dodá plyn na distribúciu do vstupného bodu distribučnej siete, ktorý nezodpovedá tlakovým úrovniam plynu,

b) na prístup ku všetkým informáciám potrebným pre plnenie predmetu tejto zmluvy a povinností z nej vyplývajúcich pre PDS,

c) na náhradu škody a ušlý zisk v prípade, ak odberateľ plynu neoprávnene odoberal plyn, pričom neoprávneným odberom plynu sú skutočnosti, špecifikované v § 82 ods. 1 písm. a) až h) zákona o energetike; pre výpočet škody sa použije spôsob výpočtu škody, spôsobenej neoprávneným odberom plynu, ktorý ustanovuje vyhláška Ministerstva hospodárstva Slovenskej republiky č. 449/2012 Z. z., ktorou sa ustanovuje spôsob výpočtu škody spôsobenej neoprávneným odberom plynu.

3.3. PDS má ďalej právo obmedziť alebo prerušiť distribúciu plynu za podmienok uvedených v § 64 ods. 2 písm. a) až k) zákona o energetike a v platnom prevádzkovom poriadku; obmedziť alebo prerušiť distribúciu plynu závislým odberateľom plynu nie je možné v období od 1. novembra do 31. marca.

3.4. PDS preruší alebo obmedzí distribúciu plynu na základe žiadosti dodávateľa koncovému tomu odberateľovi plynu, pre ktorého tento dodávateľ plynu uzavrel zmluvu o distribúcii plynu s PDS, a to v súlade s podmienkami, bližšie určenými v prevádzkovom poriadku PDS. PDS nie je povinný skúmať oprávnenosť dôvodu žiadosti dodávateľa o prerušenie alebo obnovenie distribúcie plynu uvedeného v žiadosti dodávateľa a nezodpovedá za škodu, ktorá môže vzniknúť odberateľovi plynu alebo dodávateľovi v súvislosti s prerušením alebo obnovením distribúcie plynu vykonaných na základe žiadosti dodávateľa a v súlade s ňou.

* 1. Dodávateľ plynu v súlade s ustanovením § 77 ods. 1 písm. p) a ods. 2 písm. p) pravidiel trhu bezodkladne potom ako požiada PDS o prerušenie alebo obmedzenie distribúcie plynu, písomne oznámi túto skutočnosť dotknutému koncovému odberateľovi plynu s uvedením lehoty, po uplynutí ktorej PDS preruší alebo obmedzí distribúciu plynu v zmysle žiadosti užívateľa distribučnej siete. Dodávateľ plynu v oznámení poskytne koncovému odberateľovi plynu možnosť na splnenie jeho záväzku alebo nápravu konania v rozpore so zmluvou o dodávke plynu najneskôr do uplynutia lehoty, v ktorej dôjde k prerušeniu alebo obmedzeniu distribúcie plynu, ak dôvodom tohto prerušenia alebo obmedzenie je splatný záväzok koncového odberateľa plynu alebo konanie koncového odberateľa plynu v rozpore so zmluvou o dodávke plynu.
  2. Voči dodávateľovi plynu je distribúcia plynu považovaná za prerušenú alebo obmedzenú vykonaním prerušenia alebo obmedzenia distribúcie plynu najneskôr uplynutím 10. dňa po doručení žiadosti dodávateľa plynu o prerušenie alebo obmedzenie distribúcie plynu. K dátumu prerušenia alebo obmedzenia distribúcie plynu PDS určí stav určeného meradla na príslušnom odbernom mieste a tento stav odovzdá príslušnému dodávateľovi plynu, a to do siedmich dní od prerušenia alebo obmedzenia distribúcie plynu. PDS obnoví distribúciu plynu bezodkladne, ako pominú dôvody prerušenia alebo obmedzenia distribúcie plynu alebo ak o to požiada dodávateľ plynu. PDS obnoví distribúciu plynu do dvoch pracovných dní od doručenia žiadosti dodávateľa plynu na obnovenie distribúcie plynu po prerušení alebo obmedzení distribúcie plynu odberateľovi plynu; ak prerušenie alebo obmedzenie distribúcie plynu bolo vykonané fyzickým odpojením odberného plynárenského zariadenia od distribučnej siete, PDS obnoví distribúciu plynu do piatich pracovných dní.
  3. Ak v dôsledku obmedzenia distribúcie plynu alebo prerušenia distribúcie plynu,   
     z dôvodov vykonávania plánovaných rekonštrukcií, modernizácií, opráv, údržby a revízií plynárenských zariadení, vznikla škoda, má dodávateľ plynu právo uplatniť si u PDS nárok na náhradu škody a ušlého zisku len vtedy, ak si PDS nesplnil oznamovaciu povinnosť v súlade so zákonom o energetike resp. prevádzkovým poriadkom PDS.

3.8. Dodávateľ je povinný

a) poskytovať PDS všetky relevantné informácie a podklady potrebné pre plnenie tejto zmluvy,

b) oznámiť PDS akúkoľvek zmenu, ktorá by mala alebo mohla mať vplyv na plnenie tejto zmluvy,

c) poskytovať PDS potrebnú súčinnosť,

d) zachovávať mlčanlivosť o skutočnostiach, získaných od PDS počas trvania zmluvy, a to po dobu 5 rokov od ukončenia zmluvného vzťahu,

e) pri uskutočňovaní dodávky plynu postupovať v súlade s touto zmluvou, príslušnými všeobecne záväznými právnymi predpismi a prevádzkovým poriadkom PDS,

f) uhrádzať PDS cenu za prístup do distribučnej siete a distribúciu plynu za podmienok určených v článku 4 zmluvy; nedodržanie tejto povinnosti sa považuje za podstatné porušenie zmluvy a oprávňuje PDS obmedziť alebo prerušiť distribúciu plynu v súlade so zákonom o energetike a prevádzkovým poriadkom alebo odstúpiť od zmluvy podľa článku 5 bod 5.4. písm. a) zmluvy.

3.9. Dodávateľ má právo

a) odmietnuť prevziať distribuovaný plyn v prípade, ak PDS odovzdá plyn z distribučnej siete do výstupných bodov, ktorý nezodpovedá tlakovým úrovniam plynu,

b) kontrolovať poskytovanie služieb spojených s distribúciou plynu PDS,

c) v prípade zistenia chyby alebo nedostatkov pri distribúcii plynu a poskytovaní služieb súvisiacich s distribúciou plynu podať sťažnosť alebo reklamáciu PDS v súlade s článkom 13 prevádzkového poriadku.

3.10. Dodávka plynu viacerými dodávateľmi plynu do jedného odberného miesta alebo dodávka plynu viacerými dodávateľmi plynu do odberných miest v nadväzujúcej distribučnej sieti sa realizuje spôsobom, ustanoveným v prevádzkovom poriadku PDS a pravidlami trhu.

3.11. Ak dodávateľ plynu stratí spôsobilosť dodávať plyn do odberných miest, ktoré sú predmetom tejto zmluvy, PDS vyhlasuje uplatnenie inštitútu dodávateľa poslednej inštancie v súlade s prevádzkovým poriadkom PDS, pravidlami trhu a zákonom o energetike.

**Článok 4**

###### Cena za prístup do distribučnej siete a distribúciu plynu a platobné podmienky

4.1. Dodávateľ sa zaväzuje uhrádzať PDS za prístup do distribučnej siete a distribúciu plynu, ako aj za poskytovanie služieb súvisiacich s distribúciou plynu, cenu určenú v zmysle platného cenového rozhodnutia Úradu pre reguláciu sieťových odvetví (ďalej len „**ÚRSO**“), ktorým pre PDS schválil maximálnu cenu za prístup do distribučnej siete a distribúciu plynu pre príslušný rok (ďalej len „**cenové rozhodnutie**“), počas ktorého sa bude uskutočňovať distribúcia plynu do odberných miest dodávateľa. Celková mesačná cena za prístup do distribučnej siete a distribúciu plynu a služby súvisiace s distribúciou plynu sa určí ako súčin množstva plynu dodaného dodávateľovi počas príslušného mesiaca do výstupného bodu z distribučnej siete PDS a ceny za jednotku množstva určenej v zmysle cenového rozhodnutia.

4.2. PDS uskutočňuje vyúčtovanie za distribúciu plynu mesačnými faktúrami za obdobie, ktoré je vymedzené kalendárnym mesiacom. Pri mesačnom fakturačnom cykle PDS doručí faktúru dodávateľovi plynu za OM koncových odberateľov plynu najskôr 1. deň kalendárneho mesiaca a najneskôr 15. deň kalendárneho mesiaca nasledujúceho po mesiaci, v ktorom sa uskutočnila distribúcia plynu. Prílohou faktúry je elektronický rozpis fakturovaných položiek za každé OM koncového odberateľa plynu.

* 1. Splatnosť faktúr za distribúciu plynu pre odberné miesta dodávateľových odberateľov je 14 (slovom: štrnásť) dní od doručenia faktúry, pričom celá fakturovaná suma musí byť uhradená na účet PDS najneskôr v deň splatnosti faktúry; za deň úhrady sa považuje deň pripísania celej sumy na účet PDS.
     1. PDS zašle vystavenú faktúru dodávateľovi elektronicky vo formáte PDF na e-mailovú adresu, určenú dodávateľom pre tieto účely v bode 4.3.3. tohto článku zmluvy. Zmluvné strany sa výslovne dohodli, že následné zasielanie príslušnej faktúry aj písomne sa pre tento zmluvný vzťah neaplikuje.
     2. V zmysle § 71 ods. 1 písm. b) zákona č. 222/2004 Z. z. o dani z pridanej hodnoty v znení neskorších predpisov (ďalej len „**zákon o DPH**“) sa elektronickou faktúrou rozumie faktúra, ktorá obsahuje údaje podľa § 74 zákona o DPH a je vydaná a prijatá v akomkoľvek elektronickom formáte. Elektronická faktúra, ktorá spĺňa všetky náležitosti faktúry v zmysle § 74 zákona o DPH sa považuje za daňový doklad, teda je plnohodnotnou náhradou faktúry v papierovej forme.
     3. Dodávateľ podpisom tejto zmluvy vyjadruje svoj výslovný súhlas s elektronickým doručovaním faktúr v zmysle § 71 ods. 1 písm. b) zákona o DPH, a to na adresu: [**·**]. V prípade zmeny e-mailovej adresy, uvedenej v tejto zmluve ako adresa pre doručovanie elektronických faktúr, je dodávateľ povinný oznámiť PDS pre tieto účely novú e-mailovú adresu, a to najneskôr do 5 (slovom: piatich) dní odo dňa kedy ku zmene došlo. Zmluvné strany sa dohodli, že v tomto prípade nie je potrebné vyhotoviť dodatok k zmluve, ale postačí len jednostranné oznámenie novej e-mailovej adresy dodávateľom elektronicky na e-mailovú adresu PDS: [**·**] a následne aj písomne na adresu uvedený v záhlaví tejto zmluvy.
     4. Elektronická faktúra sa považuje za doručenú okamihom odoslania e-mailovej správy zo strany PDS na elektronickú adresu dodávateľa; v prípade pochybností sa elektronická faktúra považuje za doručenú uplynutím dvoch pracovných dní odo dňa preukázateľného odoslania elektronickej faktúry dodávateľovi prostredníctvom elektronickej pošty na e-mailovú adresu dodávateľa. Elektronická pošta sa považuje za doručenú zobrazením potvrdenia o odoslaní e-mailovej správy na technickom zariadení odosielateľa, nie uplynutím dvoch pracovných dní odo dňa jej odoslania.
     5. Dodávateľ je oprávnený vrátiť elektronickú faktúru pred uplynutím lehoty jej splatnosti bez zaplatenia, len ak neobsahuje niektorú z náležitostí, ustanovenú všeobecne záväzným právnym predpisom alebo označenie banky a čísla účtu PDS, pričom musí uviesť dôvod vrátenia. V takom prípade plynie nová lehota splatnosti odo dňa doručenia opravenej faktúry dodávateľovi.
     6. PDS ďalej nezodpovedá za škody vzniknuté z dôvodu nekvalitného alebo nedostatočného pripojenia dodávateľa do siete Internet, z dôvodu porúch vzniknutých na komunikačnej trase k dodávateľovi alebo z iných dôvodov, pre ktoré sa dodávateľovi nepodarilo nadviazať príslušné spojenie alebo prístup k Internetu.

5.3.7. Zaslanie tej istej elektronickej faktúry bude PDS opakovať najviac 3 - krát. Ak ani po opakovaných pokusoch nebude možné z dôvodov na strane dodávateľa zaslať niektorú elektronickú faktúru na poslednú známu e-mailovú adresu, zašle PDS dodávateľovi faktúru poštou, pričom ho zároveň upovedomí o nemožnosti zaslať faktúru elektronicky a vyzve ho odstránenie vzniknutého nedostatku, prípadne na oznámenie novej e-mailovej adresy.

* 1. K cene za prístup do distribučnej sústavy a distribúciu plynu, určenej podľa bodu 5.1. tohto článku zmluvy, bude PDS fakturovať príslušnú sadzbu DPH v súlade s príslušnými ustanoveniami zákona č. 222/2004 Z. z. o dani z pridanej hodnoty v platnom znení.
  2. Ak dôjde k zmene regulovaných cien podľa bodu 4.1. tohto článku zmluvy na základe zmeny alebo vydania nového cenového rozhodnutia ÚRSO počas zmluvného obdobia, PDS bude namiesto pôvodne určenej výšky regulovaných cien účtovať dodávateľovi ceny v súlade s príslušným zmeneným alebo novým cenovým rozhodnutím ÚRSO, a to odo dňa nadobudnutia účinnosti nového cenového rozhodnutia ÚRSO.
  3. Ak je dodávateľ plynu v omeškaní s úhradou akejkoľvek platby v zmysle tejto zmluvy, PDS zašle dodávateľovi písomnú upomienku s výzvou na úhradu dlžnej čiastky v lehote, ktorá nesmie byť kratšia ako 7 (slovom: sedem) dní od doručenia výzvy, zaslanej zo strany PDS na dohodnutú adresu pre zasielanie faktúr. Dodávateľ uhradí PDS aj poplatok za upomienku podľa platného cenníka PDS zverejneného na webovom sídle. Ak ani napriek písomnej výzve PDS dodávateľ plynu neuhradí dlžnú čiastku v stanovenej lehote, považuje sa takéto konanie dodávateľa za podstatné porušenie zmluvy, ktoré zakladá právo PDS vypovedať zmluvu spôsobom podľa článku 6. bod 6.1. písm. a) zmluvy. PDS vezme výpoveď späť, ak dodávateľ plynu uhradí všetky svoje záväzky skôr, ako dôjde k záväznému oznámeniu PDS o začatí dodávky poslednej inštancie podľa § 18 zákona o energetike.
  4. V prípade nedodržania termínu splatnosti faktúry má PDS súčasne nárok aj na úrok z omeškania vo výške 0,05 % za každý, aj začatý deň omeškania, a to odo dňa nasledujúceho po dni splatnosti faktúry až do dňa pripísania dlžnej sumy na účet PDS; uplatnením úroku z omeškania nie je dotknuté právo PDS na náhradu škody, čo aj prevyšujúcej výšku úroku z omeškania.
  5. V prípade opravy fakturačných údajov za predchádzajúce obdobie vyhotoví PDS opravnú faktúru za príslušný mesiac, ktorého sa oprava dotýka. Prílohou opravnej faktúry je elektronický rozpis pôvodných a nových fakturovaných položiek za každé odberné miesto koncového odberateľa plynu nachádzajúce sa v bilančnej skupine dodávateľa plynu.
  6. Zmluvné strany sa dohodli, že PDS si nebude voči dodávateľovi plynu uplatňovať žiadne zálohové platby.
  7. V prípade vzniku preplatku je PDS oprávnená započítať so splatnými pohľadávkami voči dodávateľovi plynu v momente, kedy sa tieto vzájomné pohľadávky stretnú.
  8. PDS zverejňuje na svojom webovom sídle platné cenníky všetkých služieb a tovarov pred nadobudnutím ich účinnosti.
  9. Platby sa vykonávajú bezhotovostne v eurách, v peňažných ústavoch pôsobiacich na území štátov združených v SEPA.
  10. Vyúčtovanie distribúcie plynu obsahuje aj informáciu, o vyhodnotení plnenia štandardov kvality podľa vyhlášky o štandardoch kvality.

**Článok 5  
Meranie distribúcie plynu**

* 1. PDS meria objemové množstvo distribuovaného plynu vo výstupných bodoch z distribučnej siete v súlade s príslušnými všeobecne záväznými právnymi predpismi, predovšetkým zákonom č. 157/2018 Z. z. o metrológii a o zmene a doplnení niektorých zákonov v znení neskorších predpisov (ďalej len „zákon o metrológii“) a s platnými technickými podmienkami PDS, ktoré podrobnejšie stanovujú podmienky merania množstiev distribuovaného plynu.
  2. Každý výstupný bod je vybavený určeným meradlom alebo zostavou určených meradiel, ktorých technické a metrologické charakteristiky spĺňajú požiadavky stanovené v technických podmienkach. Ak je množstvo plynu, dodávané do odberného miesta, merané viacerými určenými meradlami, určí sa množstvo plynu, dodané do odberného miesta, na základe údajov nameraných určenými meradlami.
  3. Určené meradlo vo výstupnom bode distribučnej siete bezodplatne inštaluje, prevádzkuje a zabezpečuje jeho metrologickú kontrolu na vlastné náklady PDS.
  4. Koncový odberateľ plynu je povinný umožniť PDS:

1. montáž určeného meradla na meracom mieste, prípadne aj montáž telemetrického zariadenia na diaľkový prenos nameraných údajov na meracom mieste,
2. prístup k určenému meradlu, predovšetkým na účely odpočtu meradla, výmeny meradla v súlade so zákonom o metrológii, prerušenia distribúcie plynu na žiadosť dodávateľa plynu alebo demontáže určeného meradla po ukončení zmluvy o dodávke plynu s dodávateľom plynu.
   1. Údaje z určených meradiel získava PDS priamym fyzickým odpočtom údajov určeného meradla v meracom mieste. Ak PDS nemá k dispozícii údaje namerané určeným meradlom, má právo stanoviť množstvo plynu podľa diagramov alebo použiť údaje, ktoré budú získané na základe požiadania koncových odberateľov plynu o predloženie nameraných údajov (samoodpočet).
   2. PDS uskutočňuje fyzický odpočet nameraných údajov v odberných miestach v prípadoch a v súlade s prevádzkovým poriadkom PDS a pravidlami trhu.
   3. V prípade poruchy určeného meradla alebo z iného dôvodu, ktorý spôsobuje nemožnosť odpočtu množstva plynu meraného určeným meradlom, sa určí spotreba pomocou náhradného určeného meradla alebo
3. výpočtom množstva plynu podľa priemeru množstva plynu nameraného za posledné porovnateľné obdobie, kedy určené meradlo, resp. odpočet údajov, prebehol bez nežiaducich vplyvov, a teda meradlo meralo správne,
4. podľa spotreby rovnakého obdobia predchádzajúceho roka, s prihliadnutím na prípadné zmeny v počte a príkone spotrebičov,
5. podľa porovnateľnej spotreby v budúcom období.
   1. V prípade pochybností užívateľa o správnosti merania, alebo ak užívateľ zistí chybu na určenom meradle, doručí PDS písomnú žiadosť o preskúšanie určeného inštalovaného meradla. PDS je povinný do 15 dní od doručenia žiadosti užívateľa zabezpečiť výmenu určeného meradla a predložiť určené meradlo na preskúšanie v zmysle § 19 ods. 5 zákona   
      o metrológii. PDS je taktiež oprávnený predložiť určené meradlo na preskúšanie na základe vlastného uváženia. Meranie dodávok plynu počas preskúšavania uskutočňuje PDS pomocou náhradného určeného meradla alebo iným vzájomne dohodnutým spôsobom.
   2. Ak sa preskúšaním určeného meradla zistí chyba nie väčšia, ako povoľuje zákon   
      o metrológii, užívateľ, ktorý požiadal o preskúšanie, uhradí PDS náklady spojené   
      s preskúšaním a výmenou určeného meradla. Ak sa preskúšaním určeného meradla zistí chyba väčšia, ako povoľuje zákon o metrológii, PDS upraví množstvo plynu namerané chybným určeným meradlom o rozdiel v objeme spôsobený zistenou chybou merania. PDS vykoná úpravu za obdobie preukázateľného trvania chyby; ak toto obdobie nemôže byť nespochybniteľne určené, PDS použije predpoklad rovnomerného rastu chyby od poslednej kontroly určeného meradla zo strany PDS, ktoré vyhodnotí so spotrebou budúceho obdobia a hodnotu množstva plynu výhodnejšiu pre odberateľa určí ako fakturačnú. PDS znáša náklady spojené s preskúšaním a výmenou určeného meradla. V prípade, že chybné určené meradlo vôbec nezaznamenalo prietok plynu, alebo nie je možné určiť rozsah chyby v meraní, PDS vykoná stanovenie množstva plynu použitím diagramov dodávky alebo spôsobom uvedeným v technických podmienkach PDS.
   3. Ak koncový odberateľ plynu neumožní PDS výmenu určeného meradla v súlade so zákonom o metrológii (t.j. na overenie meradla), PDS stanoví všetky odpočty pre príslušné odberné miesto po uplynutí doby platnosti overenia meradla v súlade s postupmi, uvedenými v tomto článku 5 zmluvy.
   4. PDS je povinný písomne informovať koncového odberateľa plynu o termíne plánovanej výmeny určeného meradla aspoň 30 dní vopred; to neplatí, ak koncový odberateľ plynu súhlasí s neskorším oznámením termínu plánovanej výmeny určeného meradla. PDS pri výmene určeného meradla je povinný informovať koncového odberateľa plynu o stave odobratého množstva plynu a zároveň je povinný oznámiť stav určeného meradla pred výmenou a stav nového určeného meradla po výmene. Ak sa koncový odberateľ plynu nezúčastní výmeny určeného meradla, je PDS povinný písomne informovať koncového odberateľa plynu o výmene, stave určeného meradla pred výmenou a stave nového určeného meradla po výmene a uskladniť demontované určené meradlo najmenej po dobu 60 dní na účel umožnenia kontroly stavu určeného meradla zo strany koncového odberateľa plynu. Pri každej výmene určeného meradla je PDS povinný poskytnúť koncovému odberateľovi plynu písomne alebo elektronicky informáciu o jednotlivých funkciách inštalovaného určeného meradla a o spôsoboch odčítania meraných hodnôt, ktoré mu umožnia kontrolovať spotrebu plynu; informáciu môže PDS poskytnúť aj odkazom na svoje webové sídlo, ak je tam táto informácia zverejnená.

**Článok 6  
Doba trvania a zánik zmluvy**

* 1. Táto zmluva je uzatvorená na dobu určitú, a to **od [·] do [·]**. Zmluva nadobúda platnosť dňom jej podpisu oboma zmluvnými stranami a účinnosť dňa [**·**] o  06:00 hod. Ak dôjde k podpisu zmluvy po dátume [**·**], zmluvné strany týmto deklarujú, že text tejto zmluvy vyjadruje obsah ich predchádzajúcich dohôd a na tomto základe sa dohodli, že podľa ustanovení tejto zmluvy sa budú posudzovať aj ich práva a povinnosti súvisiace s prístupom do distribučnej siete a distribúcii plynu, ktoré vznikli v období od [**·**] do nadobudnutia účinnosti tejto zmluvy. Deň nadobudnutia účinnosti tejto zmluvy je zároveň dňom začatia distribúcie plynu do odberných miest dodávateľových odberateľov, špecifikovaných v prílohe č. 1 tejto zmluvy.
  2. Dodávateľ má právo odstúpiť od zmluvy o distribúcii plynu len v prípade

1. ukončenia dodávok plynu do odberného miesta,
2. ak PDS porušuje zmluvu o distribúcii plynu.
   1. Dodávateľ odošle oznámenie o odstúpení od zmluvy PDS písomne. Odstúpenie od zmluvy nadobudne účinnosť a zmluva zanikne v posledný deň príslušného kalendárneho mesiaca alebo v neskorší deň, určený v oznámení o odstúpení dodávateľa, avšak vždy ku koncu kalendárneho mesiaca.
   2. PDS má právo odstúpiť od zmluvy s okamžitou účinnosťou, ak:
3. dodávateľ podstatne alebo opakovane porušuje povinnosti vyplývajúce zo zmluvy alebo z príslušných všeobecne záväzných právnych predpisov,
4. finančná situácia dodávateľa sa zhorší do takého rozsahu, ktorý odôvodnene ohrozuje schopnosť uspokojenia finančných nárokov PDS zo zmluvy, táto podmienka sa považuje za splnenú v prípade, ak bol podaný návrh na vyhlásenie konkurzu na majetok dodávateľa, alebo návrh na reštrukturalizáciu v zmysle osobitného predpisu a takýto návrh nie je vzatý späť alebo zamietnutý v lehote 40 dní odo dňa podania takého návrhu. Podmienka podľa tohto bodu sa nepovažuje za splnenú, ak ide zjavne o špekulatívny návrh na vyhlásenie konkurzu na majetok dodávateľa, alebo návrh na reštrukturalizáciu v zmysle osobitného predpisu,
5. dodávateľ vstúpil do likvidácie,
6. úkony dodávateľa ohrozujú alebo by mohli ohroziť bezpečnosť distribučnej siete, životného prostredia, zdravia alebo životy ľudí,
7. dodávateľ vedome poskytol PDS nepravdivé informácie a/alebo dokumenty pri predkladaní žiadosti o prístup do distribučnej siete alebo kedykoľvek následne počas platnosti zmluvy,
8. dodávateľovi bolo v priebehu činnosti odňaté povolenie na dodávku plynu vydaného zo strany ÚRSO,

f) dodávateľ oznámi PDS, že nemá možnosť uskutočňovať dodávku plynu.

* 1. Odstúpenie od zmluvy zo strany PDS je účinné nasledujúci deň po dni, kedy je písomné oznámenie o odstúpení PDS doručené dodávateľovi. Dodávateľ uhradí PDS všetky záväzky, ktoré jej vznikli do dňa zániku zmluvy.
  2. Ukončenie zmluvného vzťahu akýmkoľvek vyššie uvedeným spôsobom nemá vplyv na vyporiadanie pohľadávok a záväzkov zmluvných strán, ktoré vznikli počas jeho existencie. Zmluvné strany sa zaväzujú tieto vzťahy vyporiadať v lehote najneskôr 30 (slovom tridsať) dní od ukončenia zmluvného vzťahu; nevyporiadaním vzájomných záväzkov v tejto lehote nie je dotknuté ich neskoršie uplatňovanie oprávnenou zmluvnou stranou. Pre vylúčenie pochybností, odpojenie odberného plynového zariadenia od distribučnej siete PDS sa uskutoční bez práva na vrátenie poplatku za pripojenie zaplateného pripojenou osobou.

**Článok 7**

**Doručovanie a kontaktné osoby**

7.1. Zmluvné strany si pre účely vzájomnej komunikácie určili nasledovné kontaktné osoby:

**Kontaktná osoba za PDS:**

[**·**], telefón: [**·**], e-mail: [**·**]

**Kontaktná osoba za dodávateľa:**

[**·**], tel.: [**·**], e-mail: [**·**]

7.2. Zmluvné strany sa dohodli, že písomnosti, obsahujúce právne významné skutočnosti podľa tejto zmluvy, si budú osobne alebo doručovať poštou, formou doporučenej zásielky, pokiaľ nie je v tejto zmluve uvedené inak. Písomnosťou obsahujúcou právne významné skutočnosti sa na účely tejto zmluvy rozumie najmä odstúpenie od zmluvy, výpoveď zmluvy a doručovanie akýchkoľvek výziev na plnenie.

7.3. Pre potreby doručovania prostredníctvom pošty sa použijú adresy sídel zmluvných strán alebo korešpondenčné adresy, uvedené v záhlaví tejto zmluvy, ibaže odosielajúcej zmluvnej strane adresát písomnosti oznámil novú adresu sídla prípadne inú novú adresu určenú na doručovanie písomností. V prípade akejkoľvek zmeny adresy určenej na doručovanie písomností na základe tejto zmluvy sa príslušná zmluvná strana zaväzuje o zmene adresy alebo kontaktných údajov bezodkladne písomne informovať druhú zmluvnú stranu, v takomto prípade je pre doručovanie rozhodujúca nová adresa riadne oznámená zmluvnej strane pred odoslaním písomností. Odosielajúca zmluvná strana nenesie prípadné právne následky spojené s nesplnením oznamovacej povinnosti adresáta písomnosti v zmysle tohto bodu zmluvy.

7.4. Pri doručovaní prostredníctvom pošty sa zásielka považuje za doručenú dňom jej doručenia na adresu určenú v záhlaví tejto zmluvy.

7.5. Za deň doručenia zásielky sa považuje aj deň, v ktorý zmluvná strana, ktorá je adresátom, odoprie doručovanú zásielku prevziať, alebo 3. (slovom: tretí) pracovný deň odo dňa začatia plynutia odbernej lehoty na vyzdvihnutie zásielky na pošte.

7.6. Pri ostatných spôsoboch doručovania správ (doručovanie zaslaním e-mailovej správy), ktoré neobsahujú právny úkon a slúžia len na účely urýchlenia vzájomnej komunikácie zmluvných strán, sa tieto považujú za dôjdené zobrazením potvrdenia o odoslaní e-mailovej správy na technickom zariadení odosielateľa. Týmto spôsobom (tzn. s uplatnením fikcie doručenia) je vylúčené adresovanie a doručovanie:

1. písomností, obsahujúcich prejavy vôle zmluvných strán, ktoré sú uvedené v bode   
    7.2. tohto článku zmluvy;
2. ostatných písomností, ktoré majú u ich adresáta vyvolať právne účinky (tzn. zakladať,   
    meniť alebo rušiť práva alebo povinnosti;

tieto písomnosti musia byť adresátovi riadne doručené poštovým prepravcom.

7.7. Dodávateľ je povinný pri každej zmene obchodných alebo technických údajov (napríklad v prípade zmeny korešpondenčnej adresy vrátane zmeny niektorej z kontaktných osôb) bezodkladne informovať o týchto skutočnostiach PDS, inak má PDS právo na náhradu škody vzniknutej jeho nekonaním.

**Článok 8**

## Krízová situácia v plynárenstve a riešenie sporov

* 1. V prípade vzniku krízovej situácie v plynárenstve bude PDS postupovať spôsobom vymedzeným vo všeobecne záväznom právnom predpise, ktorým sa vykonávajú ustanovenia § 21 zákona o energetike.
  2. Zmluvné strany sa zaväzujú prijať všetky potrebné opatrenia pre konkrétne riešenie sporov, ktoré môžu vzniknúť z plnenia tejto zmluvy. Spory medzi zmluvným stranami sú zmluvné strany opravené riešiť v sporovom konaní v súlade so zákonom č. 250/2012 Z. z. o regulácii v sieťových odvetviach alebo súdnou cestou.

**Článok 9**

## Povinnosti PDS súvisiace so štandardami kvality

9.1. PDS je povinný:

* 1. dodržiavať štandardy kvality,
  2. evidovať, vyhodnocovať, zverejňovať údaje o štandardoch kvality a na požiadanie ich predložiť ÚRSO,
  3. evidovať podania súvisiace s nedodržaním štandardov kvality,
  4. archivovať údaje o štandardoch kvality po dobu 5 rokov,
  5. každoročne do konca februára zasielať ÚRSO prehľad o vyplatených kompenzačných platbách za predchádzajúci kalendárny rok,
  6. spĺňať požadovanú úroveň štandardov kvality,
  7. do konca februára kalendárneho roka zaslať ÚRSO vyhodnotenie štandardov kvality za predchádzajúci rok a toto vyhodnotenie zverejniť na svojom webovom sídle.
  8. Ak PDS nedodrží štandardy kvality a toto nedodržanie preukázateľne nastalo, je PDS povinný uhradiť oprávnenej osobe kompenzačnú platbu vo výške a spôsobom určeným podľa vyhlášky ÚRSO č. 278/2012 Z. z., ktorou sa ustanovujú štandardy kvality uskladňovania plynu, prepravy plynu, distribúcie plynu a dodávky plynu v znení neskorších predpisov (ďalej len “**vyhláška o štandardoch kvality**”).
  9. Ak nie je uzatvorený zmluvný vzťah medzi oprávnenou osobou a PDS, do ktorého distribučnej siete je odberné miesto oprávnenej osoby pripojené, a je uzatvorený zmluvný vzťah medzi oprávnenou osobou a dodávateľom plynu, kompenzačnú platbu poukáže PDS na účet dodávateľa plynu, do ktorého bilančnej skupiny dané odberné miesto patrí spolu s číslom odberného miesta, na ktoré sa kompenzačná platba vzťahuje, a oznámením o kompenzačnej platbe, ktoré obsahuje náležitosti v zmysle vyhlášky o štandardoch kvality. Kompenzačná platba sa následne dodávateľom plynu poukáže oprávnenej osobe v lehote stanovenej vo vyhláške o štandardoch kvality.
  10. Ak boli štandardy kvality nedodržané z dôvodu vzniku mimoriadnej udalosti, krízovej situácie a havárie spôsobenej treťou osobou, ustanovenie bodu 9.2. tohto článku zmluvy sa nepoužije.
  11. Oprávnená osoba nie je povinná žiadať o vyplatenie kompenzačnej platby. Uhradením kompenzačnej platby nie je dotknutý nárok na náhradu škody.
  12. PDS vyhodnocuje štandardy kvality v súlade s vyhláškou o štandardoch kvality.

**Článok 10**

**Porušenie zmluvných povinností**

* 1. Ak niektorá zo zmluvných strán poruší povinnosti vyplývajúce z tejto zmluvy, má poškodená zmluvná strana právo na náhradu preukázane vzniknutej škody, okrem prípadov, keď škody boli spôsobené obmedzením alebo prerušením dodávky plynu a distribúcie plynu v súlade so zákonom o energetike a touto zmluvou. Za porušenie, ktoré zakladá nárok na náhradu škody, sa považuje aj prípad, ak PDS nezabezpečí distribúciu plynu v množstve, termínoch a kvalite, stanovenými touto zmluvou a takéto nedodanie nebude ospravedlnené okolnosťami vylučujúcimi zodpovednosť resp. zabezpečovaním povinnosti vo všeobecnom hospodárskom záujme v zmysle ustanovení § 24 zákona o energetike.
  2. Zmluvná strana, ktorej vznikla škoda v zmysle bodu 10.1. tohto článku zmluvy, je povinná písomne oznámiť túto skutočnosť druhej zmluvnej strane bez zbytočného odkladu potom, čo sa o vzniku škody dozvedela. Súčasťou písomného oznámenia musia byť aj doklady preukazujúce dôvod vzniku a výšku uplatňovanej škody. Po obdržaní takéhoto písomného oznámenia je druhá zmluvná strana oprávnená v lehote do 30 (slovom: tridsiatich) dní zaslať písomné vyjadrenie k predloženým dôvodom a výške uplatňovanej náhrady škody, prípadne vyzvať prvú zmluvnú stranu na doloženie ďalších dokladov preukazujúcich dôvod vzniku a výšku škody. Ak sa do uplynutia ďalších nasledujúcich 30 (slovom: tridsiatich) dní zmluvné strany nedohodnú, o rozsahu a výške náhrady škody, je ktorákoľvek zmluvná strana oprávnená obrátiť sa na miestne príslušný súd Slovenskej republiky.
  3. Pri reklamácií vyúčtovania distribúcie plynu alebo iných skutočností sa postupuje v súlade s článkom 13 platného prevádzkového poriadku PDS.
  4. Ak ktorákoľvek zmluvná strana nesplní svoje záväzky v zmysle tejto zmluvy v dôsledku okolností vyššej moci (t.j. okolností vylučujúcich zodpovednosť tak, ako sú definované v § 374 Obchodného zákonníka), táto zmluvná strana nenesie zodpovednosť za nesplnenie svojich záväzkov. Mimoriadne udalosti, označované ako vyššia moc, musia nastať po uzavretí tejto zmluvy, sú nepredvídateľné a príslušná zmluvná strana im nemohla zabrániť. Okolnosti vyššej moci zahŕňajú predovšetkým živelné pohromy, vojnu, požiar, výbuch, teroristické útoky a štrajky. Zmluvná strana, odvolávajúca sa na vyššiu moc, je povinná písomne informovať okamžite druhú zmluvnú stranu o akýchkoľvek okolnostiach vyššej moci a preukázať ich primeraným spôsobom.

**Článok 11**

**Záverečné ustanovenia**

11.1. Táto zmluva je vyhotovená v 4 (slovom: štyroch) vyhotoveniach, z ktorých každá zmluvná strana obdrží po 2 (slovom: dvoch) vyhotoveniach. Zmluvu je možné meniť a dopĺňať po dohode oboch zmluvných strán, a to vo forme písomných a riadne očíslovaných dodatkov k nej. uvedenom

11.2. Zmluvné strany sa ďalej dohodli, že práva, povinnosti ako aj právne pomery vyplývajúce z tejto zmluvy sa riadia platným právnym poriadkom Slovenskej republiky. Právne vzťahy v tejto zmluve zvlášť neupravené sa riadia Obchodným zákonníkom, platným prevádzkovým poriadkom PDS, pravidlami trhu a ostatnými súvisiacimi právnymi predpismi.

11.3. Po pominutí právnych účinkov tejto zmluvy zanikajú všetky práva a povinnosti z tejto zmluvy s výnimkou tých, ktoré vzhľadom na svoju povahu majú trvať aj po jej zániku.

11.4. Práva a povinnosti vyplývajúce z tejto zmluvy prechádzajú na právnych nástupcov zmluvných strán.

11.5. Zmluvné strany sa zaväzujú, že budú chrániť a utajovať pred tretími osobami dôverné informácie. Žiadna zo zmluvných strán bez písomného súhlasu druhej zmluvnej strany neposkytne informácie o obsahu tejto zmluvy s výnimkou verejne publikovaných informácii, a to ani v čiastkovom rozsahu tretej strane. Rovnakým spôsobom budú zmluvné strany chrániť dôverné informácie a skutočnosti tvoriace obchodné tajomstvo tretej osoby, ktoré boli touto treťou stranou niektorej zo zmluvných strán poskytnuté s dovolením ich ďalšieho použitia. Záväzok ochrany utajenia trvá po celú dobu trvania skutočností tvoriacich obchodné tajomstvo alebo trvania záujmu chránenia dôverných informácií. Týmto nie je dotknutá povinnosť poskytovať informácie podľa osobitných predpisov, najmä oznamovanie meraných hodnôt organizátorovi krátkodobého trhu s elektrinou a podobne.

11.6. Pre prípad, že niektoré z ustanovení tejto zmluvy, resp. niektoré z jej vedľajších ustanovení je/ alebo sa v budúcnosti stane z akéhokoľvek dôvodu neplatným alebo neúčinným, v takomto prípade platnosť ostatných ustanovení tejto zmluvy nie je dotknutá. Namiesto neplatného alebo neúčinného ustanovenia bude platiť primeraná úprava, ktorá sa v rámci prípustnosti platného právneho poriadku čo najviac približuje účelu zrejme sledovanému zmluvnými stranami pri uzavieraní zmluvy

11.7. Zmluvné strany prehlasujú, že si zmluvu prečítali jej obsahu porozumeli, že bola uzavretá po vzájomnom súhlase a na znak súhlasu s ňou ju bez výhrad podpisujú.

11.8. Neoddeliteľnými súčasťami zmluvy sú:

Príloha č. 1 - Identifikácia a špecifikácia odberných miest dodávateľových odberateľov

|  |  |
| --- | --- |
| V Bratislave dňa:  Za PDS: | V [**·**] dňa:  Za dodávateľa: |

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ [·]predseda predstavenstva a generálny riaditeľ Letisko M. R. Štefánika – Airport Bratislava, a.s. (BTS) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **[·]** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ [·]člen predstavenstva Letisko M. R. Štefánika – Airport Bratislava, a.s. (BTS) |  |
|  |  |
|  |  |